หุ้นไทย21ก.ย.ปิดบวก3.31จุด
ดัชนีหุ้นไทยปิดตลาดที่ระดับ 1029.59 จุด เพิ่มขึ้น 3.31 จุด หรือ 0.32% มูลค่าการซื้อขาย 17,444.97  ล้านบาท
21 ก.ย. 2554

ดัชนีหุ้นไทยปิดตลาดที่ระดับ 1029.59 จุด เพิ่มขึ้น 3.31 จุด หรือ 0.32% มูลค่าการซื้อขาย 17,444.97  ล้านบาท




ดัชนีหุ้นไทยวันที่ 21 ก.ย. เคลื่อนไหวผันผวนสลับกันในแดนบวกและลบ ด้วยมูลค่าซื้อขายเบาบาง เนื่องจากนักลงทุนชะลอซื้อขายเพื่อติดตามผลประชุมของธนาคารกลางสหรัฐฯ(เฟด)ว่าจะมีมาตรการกระตุ้นเศรษฐกิจหรือไม่ รวมทั้งติดตามว่าการแก้ไขปัญหาหนี้ยุโรปมีความคืบหน้าอย่างไร ส่งผลให้ดัชนีปิดตลาดที่ระดับ 1029.59 จุด เพิ่มขึ้น 3.31 จุด หรือ 0.32% มีมูลค่าการซื้อขาย 17,444.97 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. ADVANC ปิดที่ระดับ 126.50 บาท เพิ่มขึ้น 2.50 บาท หรือ 2.02% มูลค่าซื้อขาย 1,720.70 ล้านบาท2. SCC ปิดที่ระดับ 306 บาท เพิ่มขึ้น 2 บาท หรือ 0.66% มูลค่าซื้อขาย 1,067.39 ล้านบาท3.DTAC ปิดที่ระดับ 77 บาท เพิ่มขึ้น 1.50 บาท หรือ 1.99% มูลค่าซื้อขาย 866.16 ล้านบาท4.KBANK ปิดที่ระดับ 123.50 บาท เพิ่มขึ้น 1 บาท หรือ 0.82%มูลค่าซื้อขาย 859.58 ล้านบาท5.PTTCH ปิดที่ระดับ 119 บาท ลดลง 0.50 บาท หรือ 0.42% มูลค่าซื้อขาย 726.31 ล้านบาท
นายทวีรัชต์ มัททวีวงศ์ ผู้อำนวยการอาวุโสฝ่ายวิเคราะห์หลักทรัพย์ บริษัทหลักทรัพย์(บล.)ฟินันเซีย ไซรัส ระบุว่า ตลาดหุ้นไทยวันนี้เคลื่อนไหวผันผวนในกรอบแคบ ด้วยมูลค่าการซื้อขายเบาบาง เนื่องจากนักลงทุนชะลอการซื้อขายเพื่อรอดูความชัดเจนเกี่ยวกับมาตรกระตุ้นเศรษฐกิจของธนาคารกลางสหรัฐฯ(เฟด)ที่จะประกาศออกมาคืนนี้ โดยหากมาตรการที่ออกมาสามารถเรียกความเชื่อมั่นจากนักลงทุนได้ก็จะทำให้ดัชนีปรับเพิ่มขึ้นได้ แต่หากตรงกันข้ามต้องติดตามดูว่าดัชนีจะหลุด 1000 จุดหรือไม่ ถ้าหากหลุดต่ำกว่าระดับดังกล่าวควรตัดสินใจขายขาดทุน
"ตอนนี้แนะนำให้ยืนดูก่อนรอทิศทางตลาดที่ชัดเจน ใครมีหุ้นอยู่ต้องติดตามใกล้ชิด เพราะถ้าดัชนีหลุด 1000 จุด ก็ต้องตัดใจขายออกไปก่อน"นายทวีรัชต์ กล่าว